‘वान रोड वान बेल्ट’को अवधारणाअनुसार बीबीआईएनलाई हेर्ने हो भने बीबीआईएन अझ सरल र सहज हुने देखिन्छ । किनभने अहिलेसम्म चाइनासँगको व्यापारसम्बन्धलाई हेर्दा चिनियाँहरूको व्यापारको अवधारणा आफैले सबै काम गर्ने र नाफा आर्जन गर्ने देखिन्छ । हाम्रा सामान चिनियाँ बजारमा निर्यात कम भएकाले साना तथा मझौला उद्योग ओझेलमा पर्ने सम्भावना देखिन्छ । बीबीआईएनलाई सफल पार्न भारतको सबैभन्दा ठूलो हात छ । भारतले जति भुटान र नेपालजस्ता देशलाई उदारता देखाउँछ त्यति नै यो क्षेत्रको विकास हुन्छ र प्रगतितर्फ उन्मुख हुन सकिन्छ ।
